HOS je branio Grad 6. prosinca 1991. godine, kad je bio najteži napad na Dubrovnik u njegovoj povijesti. Ako nam tada nisu smetali, zašto bi njihova oznaka nekome smetala danas.





Dubrovački gradonačelnik Mato Franković (HDZ) ne vidi ništa sporno u grafitu postrojbe HOS-a na kojoj stoji i pozdrav ‘Za dom spremni’ koji je iscrtan na ulazu u gradsko naselje Mokošica zajedno sa grbovima svih ostalih postrojbi Hrvatske vojske koje su branile i oslobodile Dubrovnik tijekom Domovinskog rata.

– Imaju dozvolu za crtanje grafita, odnosno oznaka vojnih postrojbi koje su branile Dubrovnik. Radi se o HOS-ovoj oznaci i ne znam što je u tome sporno. Činjenica je da je HOS branio Dubrovnik 6. prosinca 1991. godine, da su taj dan, kada se dogodio najteži napad na Dubrovnik u njegovoj povijesti, bili u tvrđavi Imperial na Srđu.

Ako nam tada nisu smetali, ne znam zašto bi njihova oznaka nekome smetala danas – pojašnjava Mato Franković.

MP/foto:Dubrovački vjesnik